Կեանքը ապրիլ՝ կեանքի պայքարի մէջ ըլլալ կը նշանակէ՝ գերագոյն կռիւի մը մէջ՝ միշտ յաղթելու յոյսին եւ պարտուելու մտահոգութեանը միջեւ կը տարուբերուի ամէն վայրկեան։ Եւ կեանքը ամբողջ կ՚անցնի տեւական գոյապահպանման եւ գոյատեւման պայքարի մը մէջ։ Այդ պայքարն է, որ իմաստ մը կու տայ կեանքին՝ իր յոյսերով եւ իր վախերով՝ յաղթելու եւ յաղթուելու հաւանականութիւններ միշտ ի մտի ունենալով։